**Άσκηση 1**

**Σαν παραμύθι...**

Διαβάζουμε το παραμύθι (βλέπε συνημμένο πιο κάτω) και στη συνέχεια κάνουμε όσες από τις προτεινόμενες δραστηριότητες θέλουμε. Επικεντρωνόμαστε στα συναισθήματα του πριγκιπόπουλου και σκεφτόμαστε παραδείγματα που μας έκαναν να νιώσουμε έτσι.

Πχ.: Θυμώνω όταν...

        Ζηλεύω όταν...

        Φοβάμαι όταν...

Επίσης επικεντρωνόμαστε στα συναισθήματα των υπόλοιπων ανθρώπων του παραμυθιού και τα περιγράφουμε και με το σώμα μας και με φράσεις.

* Πώς ένιωθαν όταν εμφανίστηκε το πριγκιπόπουλο και τί έκαναν γι' αυτό;
* Πώς ένιωσαν όταν εξαφανίστηκε και τί έκαναν μετά;

**Άσκηση 2**

**Κίνηση - Επικοινωνία - Σωματική έκφραση "ΟΙ ΚΑΘΡΕΦΤΕΣ''**

Άσκηση που μπορούμε να κάνουμε με τα αδέρφια μας, τους γονείς μας ή με όποιον άλλον θέλουμε σε ζευγάρια: Στεκόμαστε αντικριστά σε μικρή απόσταση. Αποφασίζουμε ποιος θα είναι ο καθρέφτης και ποιος ο άνθρωπος μπροστά στον καθρέφτη. Μένουμε ακίνητοι και κοιταζόμαστε στα μάτια. Ο ''άνθρωπος'' κάνει μια αργή κίνηση και ο ''καθρέφτης'' του πρέπει ταυτόχρονα να κινηθεί αντιγράφοντας με ακρίβεια την κίνηση. Οι κινήσεις πρέπει να είναι αργές και απλές για να προλαβαίνει ο καθρέφτης να αντιγράφει. Οι παίχτες θα προσπαθήσουν να φτάσουν σε ένα σημείο να μη γίνεται αντιληπτό ποιος είναι ο οδηγός και ποιος το είδωλο. Έπειτα οι ρόλοι αντιστρέφονται.